Nelson Mandela se oorskot deur Pretoria geparadeer‘n Standbeeld van oudpresident Nelson Mandela in die Paarl. Foto: Nardus Engelbrecht/SAPA “Elke oggend wanneer die oorskot van die lykshuis na waar hy in staatsie sal lê vervoer word sal daardie roetes bekend gemaak word,” het Neo Momodu, hoofdirekteur van die staat se inligtingsdiens (GCIS), Saterdag aan verslaggewers in Pretoria gesê. “Ons gaan lede van die publiek aanmoedig om langs die strate te staan wanneer die oorskot deur die strate van Pretoria na die Uniegebou beweeg.” Mandela se oorskot sal van Woensdag tot Vrydag in staatsie by die Uniegebou lê voor dit na Qunu vervoer sal word vir sy begrafnis Sondag. Mandela is Donderdagaand by sy huis in Houghton, Johannesburg oorlede.